Under krigen med Sverige 1808-09 viste han megen aktivitet og dygtighed og var, som kommandanten på Frederikssten, oberst Juul, udtrykker sig, "en sand Passe-partout"; obersten anvendte ham derfor også som en art stabschef. På grund af sin fremtrædende deltagelse i overfaldet ved Præstebakke 10. juni 1808, hvor en svensk forpostbataljon efter en hidsig fægtning blev sprængt og fanget, fik han tildelt kaptajns karakter.